Basoetako azpibeltz

Basoetako azpibeltza (Agaricus sylvaticus) Agaricaceae familiako perretxiko espezie bat da. Ez da Agaricus arvensis bezain bikaina, baina gero eta onartuagoa da.

Deskribapena 
Kapela: 5 eta 10 cm bitarteko diametrokoa, erdi esfera formakoa edo globo itxurakoa, arre-okre antzeko koloretik, arre-gorrixkara doan kolorekoa, fibriloso-ezkatatsua.

Orriak: Meheak, libreak, sabeldunak, arrosa-haragi kolorekoak, gero, gris-arrosak, eta zahartzean marroi-gorrixka txokolate kolorekoak.

Orri libreak: Oinera hurbiltzen diren orriak, baina ukitzen ez diotenak.

Hanka: Luzea eta mehea, zilindrikoa. Zuria, eraztun sinplea, zabala 

Haragia: Mehea, zuria, apurtzean arrosa edo gorri-arrosa bilakatzen da.

Etimologia: Agaricus terminoa grekotik dator, perretxikoa esan nahi duen "agarikón" hitzetik Silvaticus epitetoa, oihana, basoa, esan nahi duen "silva" hitzetik dator, baina baita basatia eta alderrai ere

Jangarritasuna 
Jangarri ona.

Nahasketa arriskua 
Agaricus haemorrhoidarius delakoarekin nahas daiteke, hau hostozabalen azpian hazten da. Agaricus sylvaticus barruan Möller-ek, hainbat mota bereizten ditu.

Sasoia eta lekua 
Udan eta udazkenean. Koniferoen basoetan, gutxitan hostozabalen azpian. Ohikoa.

Banaketa eremua 
Europa, Ipar Amerika, Erdialdeko Amerika, Errusia, Kazakhstan, Japonia, Australia, Zeelanda Berria, Hawaii, Kongoko Errepublika Demokratikoa, Hegoafrika, Brasil.

Galeria

Erreferentziak

Kanpo estekak 

Agaricus